Transpadanska Republika
<s>Transpadanska Republika (talijanski: Repubblica Transpadana) bila je revolucionarna, privremena i međunarodno nepriznata država koju je u Milanu formirao general Napoleon Bonaparte.</s>

<s>Historija</s>

<s>Nakon što je 10. maja 1796. porazio austrijske trupe u Bitci kod Lodija i zauzeo drevno Milansko Vojvodstvo.</s><s>Napoleon je formirao privremenu vlast - Generalnu administraciju Lombardije, koja je zamijenila dotadašnju 
austrijsku administraciju i tako stvorio satelitsku državu 
Prve Francuske Republike u Sjevernoj Italiji, koja je prihvatila Francuski revolucionarni kalendar.</s>

<s>Ta administracija je dobila potpunu civilnu vlast nakon Napoleonove proklamacije 8. godine V Brumaira (29. oktobar 1796.), čak i slučajevima kad je njene odluke morao odobriti francuski vojni komandant Lombardije.</s>

<s>Administracija je bila sastavljena od četiri odjela (ministarstva): za religiju i kulturu, transport i Inženjeriju, financije i porez i jedan za trgovinu.</s>

<s>Nakon novih pobjeda napoleonove armije i sklapanja Leobenskog ugovora 17. aprila 1797. teritorij Transpadanske Republike se povećao, jer je Francuska započela komadanje Mletačke Republike zauzevši Bergamo i pomaknuvši se prema istoku od rijeke Adde do rijeke Oglio, demarkacione linije sa mletačkim teritorijem koja je egzistirala više od tri 
vijeka.</s>

<s>Napoleon je 19. maja priključio Transpadanskoj Republici teritorij bivšeg pograničnog Vojvodstva Modene.</s><s>Svojim dekretom od 29. juna, general je odlučio dati Republici konačno uređenje i formalnu nezavisnost, proglasivši rođenje 
Cisalpinske Republike.</s>

<s>Cisalpinska Republika je rekonstituirana 1801. kao Republika Italija sa Napoleonom kao predsjednikom Direktorija, a potpuno je prestala egzistirati 1805. formiranjem Kraljevine Italije.</s>

<s>Izvori</s>

<s>Vanjske veze</s>

<s>Transpadane Republic</s>

<s>Napoleonski ratovi
Historija Italije po periodima
Novovjekovne države
Bivše države u Evropi</s>

